Ukraina vettehüppaja Anna Arnautova pühendas juunioride EMil võidetud kullad oma ristiisale, kes suri rindel Venemaa armee käe läbi.
Ukrainlannast Euroopa meister pühendas kullad rindel surnud ristiisale
Arnautova võitis juunioride EMilt kaks kulda, kuid mõistagi oli 18-aastane neiu oma mõtetes kodumaaga, kus endiselt käib verine sõda, et tõrjuda välja riiki tunginud Vene armee.
«See oli minu viimane EM juuniorite seas. Pühendan võidud oma ristiisale Oleksandr Šaromile, kes kaitses meie maad ja suri Vene poole pommitamises,» kirjutas noor sportlane Facebooki kontole.
Lisaks sellele tänas sportlane oma peret ja treenereid, kes on aidanud tal spordirindel edasi tegutseda.
«On hea tunne, kui sa ei võitle vaid selleks, et olla parim, vaid inimesed kuulevad sinu riiki ja selle hümni. Kui palju on olnud hetki elu ja surma vahel… Oleme kõigega hakkama saanud!» sõnas Arnautova.